Document ID: /roh_data/filtered/fineweb-2-filterrobots_roh.jsonl.gz/58361

La skiunza svizra da 26 onns na vegnia betg a far part da las cursas questa fin d’emna a Rosa Chutor en la Russia. Quai ha communitgà Swiss-Ski. Il motiv sajan las prestaziuns flaivlas en las ultimas cursas.
A Bansko en la Bulgaria è l'allroundra ina giada crudada ora. En las duas ulteriuras cursas è ella be vegnida 28avla respectivamain 29avla ed ha uschia rimnà be paucs puncts da la cuppa mundiala.
La fin d’emna èn planisads ina cursa rapida ed in super-G a Sotschi. Il 2014 aveva Dominique Gisin, la sora veglia da Michelle, gudagnà la medaglia d’aur en la cursa rapida als gieus olimpics a Sotschi.
Ord l'archiv
RTR novitads 22:00